
	                                Bucureşti, 20.06.2018
                                Nr. 4c-4/433
	


Către,  

Comisia juridică, de disciplină şi imunităţi
AVIZ

asupra propunerii legislative pentru modifcarea şi completarea 
Ordonanţei Guvernului nr.26/2000 cu privire la asociaţii şi fundaţii
(Plx.352/2018)

În conformitate cu prevederile art.95 din Regulamentul Camerei Deputaţilor,  Comisia pentru agricultură, silvicultură, industrie alimentară şi servicii specifice a fost sesizată spre avizare cu propunerea legislativă pentru modificarea şi completarea Ordonanţei Guvernului nr.26/2000 cu privire la asociaţii şi fundaţii, transmisă cu adresa nr. Plx. 352 din 4 iunie 2018  şi înregistrată sub  nr.4c-4/387/05.06.2018.


Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, Camera Deputaţilor este Cameră decizională.


Consiliul Legislativ, cu avizul nr.190/12.03.2018, a avizat negativ propunerea legislativă pentru modificarea şi completarea Ordonanţei Guvernului nr.26/2000 cu privire la asociaţii şi fundaţii.


Potrivit prevederilor art.61 din Regulamentul Camerei Deputaţilor, membrii Comisiei au dezbătut propunerea legislativă sus menţionată, în şedinţa din 19 iunie 2018. 

În urma dezbaterilor, membrii comisiei au hotărât, cu majoritate de voturi (înregistrându-se 1 abţinere), avizarea negativă a propunerii legislative pentru modificarea şi completarea Ordonanţei Guvernului nr.26/2000 cu privire la asociaţii şi fundaţii.
 În raport cu obiectul şi conţinutul său, proiectul de lege face parte din categoria legilor ordinare.

               PREŞEDINTE, 


                     SECRETAR,

         Alexandru STĂNESCU

                              Dan CIOCAN
Şef serviciu, Anton Păştinaru
Consilier, Ioana Goţa
